CELEX: E2005C0144
Language: da
Date: 2005-06-17 00:00:00
Title: Afgørelse truffet af EFTA-Tilsynsmyndigheden nr. 144/05/KOL den 17. juni 2005 om 50. ændring af de proceduremæssige og materielle regler for statsstøtte ved at genindføre kapitel 17A: kortfristet eksportkreditforsikring

10.11.2005   
            
            
               DA
            
            
               Den Europæiske Unions Tidende
            
            
               L 294/9
            
         
      AFGØRELSE TRUFFET AF EFTA-TILSYNSMYNDIGHEDEN
   
   
      Nr. 144/05/KOL
   den 17. juni 2005
   om 50. ændring af de proceduremæssige og materielle regler for statsstøtte ved at genindføre kapitel 17A: kortfristet eksportkreditforsikring
   EFTA-TILSYNSMYNDIGHEDEN,
   som henviser til aftalen om Det Europæiske Økonomiske Samarbejdsområde (1), særlig artikel 61 til 63, samt protokol 26 dertil,
   som henviser henviser til aftalen mellem EFTA-staterne om oprettelse af en tilsynsmyndighed og en domstol (2), særlig artikel 24, artikel 5, stk. 2, litra b), samt artikel 1 i afsnit I i protokol 3 til denne aftale,
   som tager i betragtning, at EFTA-Tilsynsmyndigheden i henhold til artikel 24 i aftalen om Tilsynsmyndigheden og Domstolen skal sætte EØS-aftalens bestemmelser om statsstøtte i kraft,
   som tager i betragtning, at EFTA-Tilsynsmyndigheden i henhold til artikel 5, stk. 2, litra b), i aftalen om Tilsynsmyndigheden og Domstolen skal udstede meddelelser og retningslinjer for sager, der er behandlet i EØS-aftalen, hvis dette er udtrykkeligt fastsat i denne aftale eller i aftalen om Tilsynsmyndigheden og Domstolen, eller hvis EFTA-Tilsynsmyndigheden finder det nødvendigt,
   som erindrer om de proceduremæssige og materielle regler for statsstøtte (3) som EFTA-Tilsynsmyndigheden vedtog den 19. januar 1994 (4),
   som tager i betragtning, at Kommissionen for De Europæiske Fællesskaber (5) den 11. december 2004 offentliggjorde en meddelelse om forlængelse af meddelelsen om kortfristet eksportkreditforsikring (6),
   som tager i betragtning, at nævnte meddelelse også er relevant for Det Europæiske Økonomiske Samarbejdsområde,
   som tager i betragtning, at de regler, der svarer til meddelelsen om kortfristet eksportkreditforsikring, blev indarbejdet i kapitel 17A i retningslinjerne for statsstøtte,
   som tager i betragtning, at kapitel 17A i retningslinjerne for statsstøtte udløb den 31. december 2004,
   som tager i betragtning, at der skal sikres en ensartet anvendelse af EØS-statsstøttereglerne i hele Det Europæiske Økonomiske Samarbejdsområde,
   som tager i betragtning, at EFTA-Tilsynsmyndigheden i henhold til punkt II under overskriften »GENERELT« i slutningen af bilag XV til EØS-aftalen efter høring af Europa-Kommissionen skal vedtage retsakter, der svarer til dem, som Europa-Kommissionen har vedtaget,
   som har hørt Europa-Kommissionen,
   som erindrer om, at EFTA-Tilsynsmyndigheden har konsulteret EFTA-staterne om emnet i breve af 22. april 2005 til Island, Liechtenstein og Norge,
   HAR TRUFFET FØLGENDE AFGØRELSE:
   
               1)
            
            
               Retningslinjerne for statsstøtte ændres ved at genindføre kapitel 17A om kortfristet eksportkreditforsikring. Det genindførte kapitel 17A i retningslinjerne for statsstøtte er gyldigt indtil den 31. december 2005. Kapitel 17A i retningslinjerne for statsstøtte er indeholdt i bilaget til denne afgørelse (7).
            
         
               2)
            
            
               Denne afgørelse offentliggøres i Den Europæiske Unions Tidendes EØS-afsnit og EØS-tillæg.
            
         
               3)
            
            
               EFTA-staterne underrettes om denne afgørelse ved brev sammen med en kopi af afgørelsen og sammen med bilaget.
            
         
               4)
            
            
               Europa-Kommissionen underrettes i overensstemmelse med litra d) i protokol 27 til EØS-aftalen ved en kopi af afgørelsen, herunder også bilaget.
            
         
               5)
            
            
               Den engelske udgave af afgørelsen er autentisk.
            
         
      Udfærdiget i Bruxelles, den 17. juni 2005.
      
         
            På EFTA-Tilsynsmyndighedens vegne
         
         Einar M. BULL
         
         
            Formand
         
         Bernd HAMMERMANN
         
         
            Medlem af kollegiet
         
      
   
   
      (1)  I det følgende benævnt »EØS-aftalen«.
   
      (2)  I det følgende benævnt »aftalen om Tilsynsmyndigheden og Domstolen«.
   
      (3)  I det følgende benævnt »retningslinjer for tildeling af statsstøtte«.
   
      (4)  Retningslinjer for anvendelse og fortolkning af artikel 61 og 62 i EØS-aftalen, som EFTA-Tilsynsmyndigheden vedtog og udstedte den 19.1.1994 (EFT L 231 af 3.9.1994, s. 1, og EØS-tillæg nr. 32 af 3.9.1994), senest ændret ved Tilsynsmyndighedens afgørelse nr. 371/04/KOL (EUT L 63 af 10.3.2005, s. 29, og EØS-tillæg nr. 11 af 10.3.2005), i det følgende benævnt »retningslinjer for tildeling af statsstøtte«.
   
      (5)  I det følgende benævnt Europa-Kommissionen.
   
      (6)  Kommissionens meddelelse om forlængelse af meddelelsen fra Kommissionen til medlemsstaterne i henhold til EF-traktatens artikel 93, stk. 1, med henblik på anvendelse af traktatens artikel 92 og 93 på kortfristet eksportkreditforsikring (EUT C 307 af 11.12.2004, s. 12).
   
      (7)  Bilaget til denne afgørelse offentliggøres ikke i Den Europæiske Unions Tidende. For en fuldstændig tekst til det uændrede kapitel 17A i retningslinjerne for statsstøtte henvises til offentliggørelsen i EFT L 120 af 23.4.1998, s. 27.